title: Padomes Lēmums 2012/811/KĀDP ( 2012. gada 20. decembris ), ar ko groza Lēmumu 2010/788/KĀDP par ierobežojošiem pasākumiem pret Kongo Demokrātisko Republiku

text:
               21.12.2012

               LV

               Eiropas Savienības Oficiālais Vēstnesis

               L 352/50

         PADOMES LĒMUMS 2012/811/KĀDP
   (2012. gada 20. decembris),
   ar ko groza Lēmumu 2010/788/KĀDP par ierobežojošiem pasākumiem pret Kongo Demokrātisko Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2010. gada 20. decembrī pieņēma Lēmumu 2010/788/KĀDP (1), ar kuru noteica ierobežojošos pasākumus pret Kongo Demokrātisko Republiku.

               (2)

               Ar 2012. gada 28. novembra Apvienoto Nāciju Organizācijas Drošības padomes Rezolūciju (ANO DPR) 2078 (2012) tika grozīti kritēriji to personu un vienību iekļaušanai sarakstā, kurām piemēro ierobežojošus pasākumus, kas izklāstīti ANO DPR 1807 (2008) 9. un 11. punktā.

               (3)

               Ar ANO DPR 2078 (2012) arī pievienoja papildu izņēmumu attiecībā uz ANO DPR 1807 (2008) 9. punktā izklāstītajiem pasākumiem.

               (4)

               Sankciju komiteja, kas izveidota atbilstīgi ANO DPR 1533 (2004), 2012. gada 12. un 30. novembrī iekļāva papildu personas to personu un vienību sarakstā, kurām piemēro ierobežojošus pasākumus.

               (5)

               Attiecīgi būtu jāgroza Lēmums 2010/788/KĀDP,

         IR PIEŅĒMUSI ŠO LĒMUMU.
   1. pants
   Lēmumu 2010/788/KĀDP groza šādi:

               1)

               lēmuma 3. pantu aizstāj ar šādu:
               “3. pants
               Ierobežojošos pasākumus, kas paredzēti 4. panta 1. punktā un 5. panta 1. un 2. punktā, piemēro šādām personām un vajadzības gadījumā vienībām, ko norādījusi Sankciju komiteja:

                           —

                           personām vai vienībām, kas rīkojas, pārkāpjot ieroču embargo un citus saistītus pasākumus, kuri minēti 1. pantā,

                           —

                           KDR darbojošos ārzemju bruņoto grupu politiskiem un militāriem vadītājiem, kas kavē atbruņošanos un šīm grupām piederošo kaujinieku brīvprātīgu repatriāciju vai pārcelšanos,

                           —

                           Kongo kaujinieku grupu, kuras saņem atbalstu no ārvalstīm, politiskiem un militāriem vadītājiem, kas kavē savu kaujinieku dalību atbruņošanās, demobilizācijas un reintegrācijas procesā,

                           —

                           politiskiem un militāriem vadītājiem, kas darbojas KDR un kas bruņotos konfliktos iesaista vai izmanto bērnus, pārkāpjot attiecīgās starptautiskās tiesības,

                           —

                           personām vai vienībām, kas darbojas KDR un veic nopietnus pārkāpumus saistībā ar darbībām, kuras vērstas pret bērniem un sievietēm bruņotu konfliktu situācijās, tostarp nogalināšanu un sakropļošanu, seksuālu vardarbību, nolaupīšanu un piespiedu pārvietošanu,

                           —

                           personām vai vienībām, kas traucē piekļuvi humānai palīdzībai vai tās sniegšanu KDR austrumu daļā,

                           —

                           personām vai vienībām, kas, nelikumīgi tirgojot dabas resursus, tostarp zeltu, nelikumīgi atbalsta bruņotas grupas KDR austrumu daļā,

                           —

                           personām vai vienībām, kas darbojas sarakstā iekļautas personas vai tādas vienības vārdā vai vadībā, kura pieder vai kuru kontrolē sarakstā iekļauta persona,

                           —

                           personām vai vienībām, kas plāno, finansiāli atbalsta uzbrukumus Apvienoto Nāciju Organizācijas Stabilizācijas misijas KDR (MONUSCO) miera uzturēšanas spēkiem vai piedalās šajos uzbrukumus.

                     Attiecīgās personas un vienības ir uzskaitītas pielikumā.”;

               2)

               lēmuma 4. panta 3. punktā pēc c) apakšpunkta pievieno šādu frāzi:
               “vai ja šāda ieceļošana vai tranzīts ir nepieciešams tiesas procesa izpildei.”

         2. pants
   Šā lēmuma pielikumā uzskaitītās personas pievieno personu sarakstam, kas iekļauts Lēmuma 2010/788/KĀDP pielikumā.
   3. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2012. gada 20. decembrī

            Padomes vārdā –

            priekšsēdētājs

         E. FLOURENTZOU

      (1)  OV L 336, 21.12.2010., 30. lpp.

      PIELIKUMS

         LĒMUMA 2. PANTĀ MINĒTĀS PERSONAS

                  Vārds

                  Pazīstams arī kā

                  Dzimšanas datums/dzimšanas vieta

                  Identifikācijas informācija

                  Pamatojums

                  Sarakstā iekļaušanas datums

                     MAKENGA, Sultani

                  Pulkvedis Sultani Makenga

                     Emmanuel Sultani Makenga

                  1973. gada 25. decembris

                     Rutshuru, Kongo Demokrātiskā Republika

                  Kongojietis
                  Kongo Demokrātiskajā Republikā darbojošās 23. marta kustības (Mouvement du 23 Mars – M23) grupas militārais vadītājs

                     Sultani Makenga ir Kongo Demokrātiskajā Republikā (KDR) darbojošās 23. marta kustības (Mouvement du 23 Mars – M23) grupas militārais vadītājs. Būdams kustības “M23” (jeb Kongojiešu revolucionārās armijas) militārais vadītājs, Sultani Makenga ir nopietni pārkāpis starptautiskās tiesības un ir atbildīgs par šo tiesību pārkāpumiem attiecībā uz bērniem un sievietēm bruņotu konfliktu situācijās, tostarp viņu nogalināšanu un sakropļošanu, seksuālu vardarbību, nolaupīšanu un piespiedu pārvietošanu. Viņš ir arī atbildīgs par starptautisko tiesību pārkāpumiem saistībā ar kustības “M23” darbībām attiecībā uz bērnu iesaistīšanu un izmantošanu bruņotos konfliktos Kongo Demokrātiskajā Republikā. “M23” grupa Sultani Makenga vadībā ir veikusi daudzus nežēlīgus noziegumus pret KDR civiliedzīvotājiem.
                  Saskaņā ar liecībām un ziņojumiem kaujinieki, kas Sultani Makenga vadībā darbojošies, lai nostiprinātu kontroli Ručuru (Rutshuru) teritorijā, ir izvarojuši sievietes un bērnus, no kuriem daži bijuši tikai astoņus gadus veci. “M23” grupa Sultani Makenga vadībā KDR un reģionā ir rīkojusi plašas kampaņas bērnu piespiedu vervēšanai, kā arī nogalinājusi, sakropļojusi un ievainojusi daudzus bērnus. Daudzi no piespiedu kārtā iesaistītiem bērniem bijuši jaunāki par 15 gadiem. Par Makenga arī zināms, ka viņš saņēmis bruņojumu un ar to saistīto materiālu, tādējādi pārkāpjot pasākumus, ko KDR veikusi, lai īstenotu ieroču embargo, tostarp vietējos rīkojumus par bruņojuma un ar to saistītā materiāla ievešanu un turēšanu valdījumā. Makenga kā “M23” grupas vadītāja darbība ir saistīta ar nopietniem starptautisko tiesību pārkāpumiem un nežēlīgu rīcību pret KDR civiliedzīvotājiem; šīs darbības dēļ apstākļi reģionā kļuvuši vēl nedrošāki, arvien vairāk iedzīvotāju ir pārvietoti, un konflikts reģionā ir saasinājies.

                  12.11.2012.

                     NGARUYE WA MYAMURO, Baudoin

                  Pulkvedis Baudoin NGARUYE

                  1978. gads

                     Lusamambo, Lubero teritorija, Kongo Demokrātiskā Republika

                  23. marta kustības (Mouvement du 23 Mars –M23) militārais vadītājs
                  FARDC ID: 1-78-09-44621-80

                     Ngaruye 2012. gada aprīlī ģenerāļa Ntaganda pakļautībā vadīja sacelšanos, ko rīkoja kādreizējais Nacionālais tautas aizsardzības kongress (Congrès National pour la Défense du Peuple – CNDP), kuru pazīst arī kā 23. marta kustību (Mouvement du 23 Mars – M23). Pašlaik “M23” grupā viņš ir trešā augstākā militārā ranga komandieris. KDR jautājumu ekspertu grupa jau 2008. un 2009. gadā ieteica viņu iekļaut sarakstā. Viņš ir atbildīgs par nopietniem cilvēktiesību un starptautisko tiesību pārkāpumiem un ir veicis tos. Laikā no 2008. gada līdz 2009. gadam, kā arī 2010. gada beigās viņš “M23” grupā iesaistīja un apmācīja simtiem bērnu. Viņš ir veicis nogalināšanas, sakropļošanas un nolaupīšanas, kas bieži vien bijušas vērstas pret sievietēm. Viņš ir atbildīgs par “M23” grupas dezertieru nogalināšanu un spīdzināšanu. 2009. gadā viņš KDR bruņotajiem spēkiem (FARDC) deva pavēli nogalināt visus vīriešus Shalio ciemā, Valikalē (Walikale). Pildot Ntaganda tiešos rīkojumus, viņš arī piegādāja ieročus un munīciju, kā arī izmaksāja atlīdzību Masisi un Valikalē. 2010. gadā viņa vadībā Lukopfu apgabalā notika iedzīvotāju piespiedu pārvietošana un ekspropriācija. Viņš arī bija lielā mērā iesaistīts noziedzības tīklos saistībā ar FARDC, gūstot peļņu no minerālu tirdzniecības; tas 2011. gadā radīja saspīlētas un vardarbīgas attiecības ar pulkvedi Innocent Zimurinda.

                  30.11.2012.

                     KAINA, Innocent

                  Pulkvedis Innocent KAINA

                     “India Queen”

                     Bunagana, Rutshuru teritorija, Kongo Demokrātiskā Republika

                     Innocent Kaina pašlaik ir 23. marta kustības (Mouvement du 23 Mars – M23) sektora komandieris. Viņš ir atbildīgs par nopietniem cilvēktiesību un starptautisko tiesību pārkāpumiem un ir veicis tos. 2007. gada jūlijā Garrison kara tribunāls Kinšasā (Kinshasa) pasludināja Kaina par vainīgu noziegumos pret cilvēci, kuri laikā no 2003. gada maija līdz 2005. gada decembrim pastrādāti Ituri apgabalā. 2009. gadā viņu atbrīvoja, pateicoties miera nolīgumam starp Kongo valdību un CNDP. Saistībā ar FARDC 2009. gadā viņš bija atbildīgs par Masisi (Masisi) teritorijā veiktajiem nogalināšanas, nolaupīšanas un sakropļošanas aktiem. Būdams komandieris ģenerāļa Ntaganda pakļautībā, viņš 2012. gada aprīlī uzsāka kādreizējā Nacionālā tautas aizsardzības kongresa (Congrès National pour la Défense du Peuple – CNDP) sacelšanos Ručuru (Rutshuru) teritorijā. Viņš rūpējās par sacelšanās dalībnieku drošību ārpus Masisi. Laikā no 2012. gada maija līdz augustam viņš pārraudzīja 150 bērnu iesaistīšanu un apmācību “M23” nemiernieku vajadzībām, liekot nošaut tos zēnus, kuri mēģināja aizbēgt. 2012. gada jūlijā viņš devās uz Berunda un Degho, lai “M23” grupas vajadzībām veiktu mobilizācijas un vervēšanas pasākumus.

                  30.11.2012.


title: 2009/552/EK,Euratom: Padomes Lēmums ( 2009. gada 16. jūlijs ) par jauna Eiropas Kopienu Komisijas locekļa iecelšanu

text:
               17.7.2009

               LV

               Eiropas Savienības Oficiālais Vēstnesis

               L 185/23

      PADOMES LĒMUMS

   (2009. gada 16. jūlijs)
   par jauna Eiropas Kopienu Komisijas locekļa iecelšanu
   (2009/552/EK, Euratom)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 215. panta otro daļu,
   ņemot vērā Eiropas Atomenerģijas kopienas dibināšanas līgumu un jo īpaši tā 128. panta otro daļu,
   tā kā:

      Louis MICHEL kungs ar 2009. gada 5. jūlija vēstuli ir atkāpies no Komisijas locekļa amata no 2009. gada 14. jūlija. Uz atlikušo pilnvaru laiku viņš būtu jāaizstāj,
   IR PIEŅĒMUSI ŠO LĒMUMU.
   1. pants
   Ar šo Karel DE GUCHT kungs tiek iecelts par Komisijas locekli laikposmam no 2009. gada 17. jūlija līdz 2009. gada 31. oktobrim.
   2. pants
   Šis lēmums stājas spēkā 2009. gada 17. jūlijā.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2009. gada 16. jūlijā

            Padomes vārdā –

            priekšsēdētājs

         C. BILDT


title: Padomes Lēmums (1996. gada 28. maijs) par administratīvu vienošanos noslēgšanu tekstilizstrādājumu tirdzniecībā starp Eiropas Kopienu un dažiem Pasaules Tirdzniecības organizācijas biedriem

text:
Svarīgs juridisks paziņojums

|

31996D0415

Oficiālais Vēstnesis L 173 , 11/07/1996 Lpp. 0001 - 0053

		Padomes Lēmums(1996. gada 28. maijs)par administratīvu vienošanos noslēgšanu tekstilizstrādājumu tirdzniecībā starp Eiropas Kopienu un dažiem Pasaules Tirdzniecības organizācijas biedriem(96/415/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 113. pantu kopā ar 228. panta 2. punkta pirmo teikumu,ņemot vērā Komisijas priekšlikumu,tā kā Komisija apstiprināta protokola vai notu apmaiņas veidā ar dažiem Pasaules tirdzniecības organizācijas biedriem ir apspriedusi tādas administratīvas vienošanās par tekstilizstrādājumu tirdzniecību, kas ir "administratīvas vienošanās" PTO līguma 2. panta 17. punkta nozīmē un atspoguļo atbilstīgos iepriekšējo divpusējo vienošanos noteikumus par tekstilizstrādājumu tirdzniecību saskaņā ar Tekstilizstrādājumu starptautiskās tirdzniecības nolīgumu (MFA);tā kā šīs administratīvās vienošanās par tekstilizstrādājumu tirdzniecību ir jāapstiprina,IR PIEŅĒMUSI ŠO LĒMUMU.1. pantsKopienas vārdā apstiprina administratīvās vienošanās par tekstilizstrādājumu tirdzniecību starp Eiropas Kopienu un trešām valstīm, kas uzskaitītas šā Lēmuma pielikumā.Minēto administratīvo vienošanos par tekstilizstrādājumu tirdzniecību teksts ir pievienots šim Lēmumam.2. pantsAr šo Padomes priekšsēdētājs ir pilnvarots izraudzīties personu(-as), kas ir tiesīga(-as) parakstīt 1. pantā minētās administratīvās vienošanās, lai tās kļūtu saistošas Kopienai.Briselē, 1996. gada 28. maijāPadomes vārdā —priekšsēdētājsR. Serri--------------------------------------------------PIELIKUMSValstu sarakstsArgentīnaBangladešaHongkongaIndijaIndonēzijaMakaoMalezijaPakistānaPeruFilipīnasSingapūraDienvidkorejaŠrilankaTaizeme--------------------------------------------------


title: 2013/523/ES: Padomes Lēmums ( 2013. gada 18. oktobris ) par to, lai Eiropas Savienības vārdā parakstītu pārskatīto Saprašanās memorandu ar Amerikas Savienotajām Valstīm par tādas liellopu gaļas importu, kas iegūta no dzīvniekiem, kuriem nav izēdināti daži augšanu veicinoši hormoni, un par paaugstinātiem nodokļiem, ko Amerikas Savienotās Valstis piemēro dažiem Eiropas Savienības produktiem

text:
               24.10.2013

               LV

               Eiropas Savienības Oficiālais Vēstnesis

               L 282/35

         PADOMES LĒMUMS
   (2013. gada 18. oktobris)
   par to, lai Eiropas Savienības vārdā parakstītu pārskatīto Saprašanās memorandu ar Amerikas Savienotajām Valstīm par tādas liellopu gaļas importu, kas iegūta no dzīvniekiem, kuriem nav izēdināti daži augšanu veicinoši hormoni, un par paaugstinātiem nodokļiem, ko Amerikas Savienotās Valstis piemēro dažiem Eiropas Savienības produktiem
   (2013/523/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               2013. gada 1. augustā beidzās 2. posms Saprašanās memorandam starp Amerikas Savienotajām Valstīm un Eiropas Komisiju par tādas liellopu gaļas importu, kas iegūta no dzīvniekiem, kuriem nav izēdināti daži augšanu veicinoši hormoni, un par paaugstinātiem nodokļiem, ko Amerikas Savienotās Valstis piemēro dažiem Eiropas Kopienu produktiem (“SM”), par ko Amerikas Savienotās Valstis un Eiropas Kopiena vienojās 2009. gada 13. maijā un ko Eiropas Savienības Padome ir apstiprinājusi kā Savienības noslēgtu starptautisku nolīgumu.

               (2)

               Savienības interesēs ir pagarināt SM 2. posmu, turpinot arī centienus izbeigt PTO strīdu: Eiropas Kopienas – pasākumi attiecībā uz gaļu un gaļas produktiem (hormoni).

               (3)

               Tādēļ Komisija ir piedalījusies sarunās par SM grozījumu projektu, ievērojot tajā noteikto sarunu risināšanas pilnvarojumu.

               (4)

               Būtu jāparaksta pārskatītais SM,

         IR PIEŅĒMUSI ŠO LĒMUMU.
   1. pants
   Ar šo atļauj Savienības vārdā parakstīt pārskatīto Saprašanās memorandu ar Amerikas Savienotajām Valstīm par tādas liellopu gaļas importu, kas iegūta no dzīvniekiem, kuriem nav izēdināti daži augšanu veicinoši hormoni, un par paaugstinātiem nodokļiem, ko Amerikas Savienotās Valstis piemēro dažiem Eiropas Savienības produktiem (“pārskatītais SM”), ņemot vērā pārskatītā SM noslēgšanu.
   Pārskatītā SM teksts ir pievienots šim lēmumam (1).
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt pārskatīto SM.
   3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Luksemburgā, 2013. gada 18. oktobrī

            Padomes vārdā –

            priekšsēdētājs

         L. LINKEVIČIUS

      (1)  Pārskatītā SM tekstu publicēs kopā ar lēmumu par tā noslēgšanu.


title: 2014/243/ES: Padomes Lēmums ( 2014. gada 14. aprīlis ) par to, lai Savienības vārdā parakstītu Eiropas Konvenciju par tiesisko aizsardzību pakalpojumiem, kas pamatojas uz ierobežotu piekļuvi vai nodrošina to

text:
               30.4.2014

               LV

               Eiropas Savienības Oficiālais Vēstnesis

               L 128/61

         PADOMES LĒMUMS
   (2014. gada 14. aprīlis)
   par to, lai Savienības vārdā parakstītu Eiropas Konvenciju par tiesisko aizsardzību pakalpojumiem, kas pamatojas uz ierobežotu piekļuvi vai nodrošina to

      (2014/243/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Padome 1999. gada 16. jūlijā pilnvaroja Komisiju Eiropas Kopienas vārdā risināt sarunas Eiropas Padomē par konvenciju attiecībā uz tiesisko aizsardzību pakalpojumiem, kas pamatojas uz ierobežotu piekļuvi vai nodrošina to.

               (2)

               Eiropas Padome 2001. gada 24. janvārī pieņēma Eiropas Konvenciju par tiesisko aizsardzību pakalpojumiem, kas pamatojas uz ierobežotu piekļuvi vai nodrošina to (“konvencija”).

               (3)

               Ar konvenciju tiek ieviests tiesiskais regulējums, kas ir gandrīz tāds pats kā Eiropas Parlamenta un Padomes Direktīvā 98/84/EK (1).

               (4)

               Konvencija stājās spēkā 2003. gada 1. jūlijā un ir atvērta parakstīšanai Savienībai.

               (5)

               Konvencijas parakstīšana varētu palīdzēt paplašināt Direktīvas 98/84/EK noteikumiem līdzīgu noteikumu piemērošanu ārpus Savienības robežām un izveidot ierobežotas piekļuves pakalpojumu tiesisko regulējumu, kas būtu piemērojams visā Eiropas kontinentā.

               (6)

               Konvencija būtu jāparaksta Savienības vārdā, ņemot vērā tās noslēgšanu vēlāk,

         IR PIEŅĒMUSI ŠO LĒMUMU.
   1. pants
   Ar šo tiek atļauts Savienības vārdā parakstīt Eiropas Konvenciju par tiesisko aizsardzību pakalpojumiem, kas pamatojas uz ierobežotu piekļuvi vai nodrošina to (2), ņemot vērā tās noslēgšanu.
   2. pants
   Ar šo Padomes priekšsēdētājs tiek pilnvarots iecelt personu vai personas, kas ir tiesīgas Savienības vārdā parakstīt konvenciju.
   3. pants
   Šis lēmums stājas spēkā tā pieņemšanas dienā.

      Luksemburgā, 2014. gada 14. aprīlī

            Padomes vārdā –

            priekšsēdētājs

         A. TSAFTARIS

      (1)  Eiropas Parlamenta un Padomes Direktīva 98/84/EK (1998. gada 20. novembris) par tiesisku aizsardzību pakalpojumiem, kas pamatojas uz ierobežotu piekļuvi vai nodrošina to (OV L 320, 28.11.1998., 54. lpp.).

      (2)  Konvencijas teksts ir publicēts OV L 336, 20.12.2011., 2. lpp.


title: 2005/478/EK: Padomes Lēmums (2005. gada 24. jūnijs), ar ko ieceļ amatā Reģionu komitejas locekli

text:
               2.7.2005

               LV

               Eiropas Savienības Oficiālais Vēstnesis

               L 171/26

         PADOMES LĒMUMS
    (2005. gada 24. jūnijs),
   ar ko ieceļ amatā Reģionu komitejas locekli
   (2005/478/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 263. pantu,
   ņemot vērā Apvienotās Karalistes valdības priekšlikumu,
   tā kā:

               (1)

               Padome 2002. gada 22. janvārī pieņēma Lēmumu 2002/60/EK (1), ar ko ieceļ Reģionu komitejas locekļus un locekļu aizstājējus laikposmam no 2002. gada 26. janvāra līdz 2006. gada 25. janvārim.

               (2)

               Pēc Derek BODEN kunga atkāpšanās no amata ir atbrīvojusies viena Reģionu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, tas ir, līdz 2006. gada 25. janvārim, Reģionu komitejas locekļa amatā tiek iecelts:

                  Dave QUAYLE kungs,

                  Member of the North West Regional Assembly

                  Trafford Metropolitan Borough Council,
               nomainot Derek BODEN kungu.

         2. pants
   Šo lēmumu publicē Eiropas Savienības Oficiālajā Vēstnesī.
   Tas stājas spēkā tā pieņemšanas dienā.

      Luksemburgā, 2005. gada 24. jūnijā

            Padomes vārdā —

            priekšsēdētājs

         L. LUX

      (1)  OV L 24, 26.1.2002., 38. lpp.


title: Padomes Lēmums (ES) 2015/710 (2015. gada 21. aprīlis) par nostāju, kas Eiropas Savienībai jāieņem Apvienotajā komitejā, kura izveidota ar Nolīgumu par tādu produktu tirdzniecību starp Eiropas Ogļu un tērauda kopienu un Turcijas Republiku, uz kuriem attiecas Eiropas Ogļu un tērauda kopienas dibināšanas līgums, lai aizstātu minētā nolīguma 1. protokolu par jēdziena “noteiktas izcelsmes izstrādājumi” definīciju un administratīvās sadarbības metodēm ar jaunu protokolu, kas attiecībā uz izcelsmes noteikumiem atsaucas uz Reģionālo konvenciju par Eiropas un Vidusjūras reģiona valstu preferenciāliem izcelsmes noteikumiem

text:
                  1.5.2015

                  LV

                  Eiropas Savienības Oficiālais Vēstnesis

                  L 113/53

            PADOMES LĒMUMS (ES) 2015/710
      (2015. gada 21. aprīlis)
      par nostāju, kas Eiropas Savienībai jāieņem Apvienotajā komitejā, kura izveidota ar Nolīgumu par tādu produktu tirdzniecību starp Eiropas Ogļu un tērauda kopienu un Turcijas Republiku, uz kuriem attiecas Eiropas Ogļu un tērauda kopienas dibināšanas līgums, lai aizstātu minētā nolīguma 1. protokolu par jēdziena “noteiktas izcelsmes izstrādājumi” definīciju un administratīvās sadarbības metodēm ar jaunu protokolu, kas attiecībā uz izcelsmes noteikumiem atsaucas uz Reģionālo konvenciju par Eiropas un Vidusjūras reģiona valstu preferenciāliem izcelsmes noteikumiem
      EIROPAS SAVIENĪBAS PADOME,
      ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
      ņemot vērā Eiropas Komisijas priekšlikumu,
      tā kā:

                  (1)

                  Nolīguma par tādu produktu tirdzniecību starp Eiropas Ogļu un tērauda kopienu un Turcijas Republiku, uz kuriem attiecas Eiropas Ogļu un tērauda kopienas dibināšanas līgums (1) (“nolīgums”), 1. protokols attiecas uz jēdziena “noteiktas izcelsmes izstrādājumi” definīciju un administratīvās sadarbības metodēm (“1. protokols”).

                  (2)

                  Reģionālā konvencija par Eiropas un Vidusjūras reģiona valstu preferenciāliem izcelsmes noteikumiem (2) (“konvencija”) paredz noteikumus par to preču izcelsmi, kas tiek tirgotas saskaņā ar attiecīgajiem nolīgumiem, kuri noslēgti starp Līgumslēdzējām pusēm.

                  (3)

                  Savienība un Turcija konvenciju parakstīja attiecīgi 2011. gada 15. jūnijā un 2011. gada 4. novembrī.

                  (4)

                  Savienība un Turcija savus pieņemšanas dokumentus konvencijas depozitāram deponēja attiecīgi 2012. gada 26. martā un 2013. gada 4. decembrī. Piemērojot konvencijas 10. panta 3. punktu, attiecībā uz Savienību un Turciju konvencija tādējādi stājās spēkā attiecīgi 2012. gada 1. maijā un 2014. gada 1. februārī.

                  (5)

                  Konvencijas 6. pantā noteikts, ka katrai Līgumslēdzējai pusei jāveic atbilstīgi pasākumi, lai nodrošinātu konvencijas efektīvu piemērošanu. Šai nolūkā Apvienotajai komitejai, kas izveidota ar nolīgumu, būtu jāpieņem lēmums, ar ko 1. protokolu aizstāj ar jaunu protokolu, kas attiecībā uz izcelsmes noteikumiem atsaucas uz konvenciju.

                  (6)

                  Tādēļ Savienības nostājas Apvienotajā komitejā pamatā vajadzētu būt pievienotajam lēmuma projektam,

            IR PIEŅĒMUSI ŠO LĒMUMU.
      1. pants
      Nostājas, kas Eiropas Savienībai jāieņem Apvienotajā komitejā, kura izveidota ar Nolīgumu par tādu produktu tirdzniecību starp Eiropas Ogļu un tērauda kopienu un Turcijas Republiku, uz kuriem attiecas Eiropas Ogļu un tērauda kopienas dibināšanas līgums, lai aizstātu minētā nolīguma 1. protokolu par jēdziena “noteiktas izcelsmes izstrādājumi” definīciju un administratīvās sadarbības metodēm ar jaunu protokolu, kas attiecībā uz izcelsmes noteikumiem atsaucas uz Reģionālo konvenciju par Eiropas un Vidusjūras reģiona valstu preferenciāliem izcelsmes noteikumiem, pamatā ir Apvienotās komitejas lēmuma projekts, kas pievienots šim lēmumam.
      Savienības pārstāvji Apvienotajā komitejā var vienoties par nelielām izmaiņām Apvienotās komitejas lēmuma projektā bez Padomes papildu lēmuma.
      2. pants
      Apvienotās komitejas lēmumu publicē Eiropas Savienības Oficiālajā Vēstnesī.
      3. pants
      Šis lēmums stājas spēkā tā pieņemšanas dienā.

         Luksemburgā, 2015. gada 21. aprīlī

               Padomes vārdā –

               priekšsēdētājs

            E. RINKĒVIČS

         (1)  OV L 227, 7.9.1996., 3. lpp.

         (2)  OV L 54, 26.2.2013., 4. lpp.

         PROJEKTS
         ES UN TURCIJAS APVIENOTĀS KOMITEJAS LĒMUMS Nr. …
         (… gada …),
         ar ko aizstāj Nolīguma par tādu produktu tirdzniecību starp Eiropas Ogļu un tērauda kopienu un Turcijas Republiku, uz kuriem attiecas Eiropas Ogļu un tērauda kopienas dibināšanas līgums, 1. protokolu par jēdziena “noteiktas izcelsmes izstrādājumi” definīciju un administratīvās sadarbības metodēm
         ES UN TURCIJAS APVIENOTĀ KOMITEJA,
         ņemot vērā Nolīgumu par tādu produktu tirdzniecību starp Eiropas Ogļu un tērauda kopienu un Turcijas Republiku, uz kuriem attiecas Eiropas Ogļu un tērauda kopienas dibināšanas līgums (1), un jo īpaši tā 6. panta 2. punktu,
         ņemot vērā Nolīguma par tādu produktu tirdzniecību starp Eiropas Ogļu un tērauda kopienu un Turcijas Republiku, uz kuriem attiecas Eiropas Ogļu un tērauda kopienas dibināšanas līgums, 1. protokolu par jēdziena “noteiktas izcelsmes izstrādājumi” definīciju un administratīvās sadarbības metodēm,
         tā kā:

                     (1)

                     Nolīguma par tādu produktu tirdzniecību starp Eiropas Ogļu un tērauda kopienu un Turcijas Republiku, uz kuriem attiecas Eiropas Ogļu un tērauda kopienas dibināšanas līgums (“nolīgums”), 6. panta 2. punkts attiecas uz nolīguma 1. protokolu (“1. protokols”), kurā noteikti izcelsmes noteikumi un paredzēta izcelsmes kumulācija starp Eiropas Savienību, Turciju un citām Reģionālās konvencijas par Eiropas un Vidusjūras reģiona valstu preferenciāliem izcelsmes noteikumiem (2) (“konvencija”) Līgumslēdzējām pusēm.

                     (2)

                     Nolīguma 1. protokola 39. pants nosaka, ka Apvienotā komiteja, kas izveidota saskaņā ar nolīguma 14. pantu, var nolemt grozīt minētā protokola noteikumus.

                     (3)

                     Konvencijas mērķis ir protokolus par izcelsmes noteikumiem, kuri pašlaik ir spēkā starp Eiropas un Vidusjūras reģiona valstīm, aizstāt ar vienu tiesību aktu.

                     (4)

                     Savienība un Turcija konvenciju parakstīja attiecīgi 2011. gada 15. jūnijā un 2011. gada 4. novembrī.

                     (5)

                     Savienība un Turcija savus pieņemšanas dokumentus konvencijas depozitāram deponēja attiecīgi 2012. gada 26. martā un 2013. gada 4. decembrī. Piemērojot konvencijas 10. panta 3. punktu, attiecībā uz Eiropas Savienību un Turciju konvencija tādējādi stājās spēkā attiecīgi 2012. gada 1. maijā un 2014. gada 1. februārī.

                     (6)

                     Ar konvenciju Stabilizācijas un asociācijas procesa dalībnieki ir iekļauti Eiropas un Vidusjūras reģiona valstu izcelsmes kumulācijas zonā.

                     (7)

                     Nolīguma 1. protokols tādēļ būtu jāaizstāj ar jaunu protokolu, kas atsaucas uz konvenciju,

               IR PIEŅĒMUSI ŠO LĒMUMU.
         1. pants
         Nolīguma par tādu produktu tirdzniecību starp Eiropas Ogļu un tērauda kopienu un Turcijas Republiku, uz kuriem attiecas Eiropas Ogļu un tērauda kopienas dibināšanas līgums, 1. protokolu par jēdziena “noteiktas izcelsmes izstrādājumi” definīciju un administratīvās sadarbības metodēm aizstāj ar šā lēmuma pielikumā izklāstīto tekstu.
         2. pants
         Šis lēmums stājas spēkā tā pieņemšanas dienā.
         To piemēro no … (*).

            …,

                  ES un Turcijas Apvienotās komitejas vārdā –

                  priekšsēdētājs

            (1)  OV L 227, 7.9.1996., 3. lpp.

            (2)  OV L 54, 26.2.2013., 4. lpp.

            (*)  Piemērošanas dienu nosaka Apvienotā komiteja.

            PIELIKUMS

                  “1. protokols
                  par jēdziena “noteiktas izcelsmes izstrādājumi” definīciju un administratīvās sadarbības metodēm
                  1. pants
                  Piemērojamie izcelsmes noteikumi
                  1.   Šā nolīguma īstenošanas nolūkā piemēro Reģionālās konvencijas par Eiropas un Vidusjūras reģiona valstu preferenciāliem izcelsmes noteikumiem (1) (“konvencija”) I papildinājumu un attiecīgos II papildinājuma noteikumus.
                  2.   Konvencijas I papildinājumā un attiecīgajos II papildinājuma noteikumos ar visām atsaucēm uz “attiecīgo nolīgumu” saprot atsauces uz šo nolīgumu.
                  2. pants
                  Strīdu izšķiršana
                  1.   Ja strīdus, kas radušies saistībā ar konvencijas I papildinājuma 32. pantā minētajām pārbaudes procedūrām, nevar izšķirt starp muitas dienestiem, kuri pieprasa pārbaudi, un par minētās pārbaudes veikšanu atbildīgajiem muitas dienestiem, tos nodod Apvienotajai komitejai.
                  2.   Visos gadījumos strīdu izšķiršana starp importētāju un importētājvalsts muitas dienestiem notiek saskaņā ar minētās valsts tiesību aktiem.
                  3. pants
                  Protokola grozījumi
                  Apvienotā komiteja var nolemt grozīt šo protokolu.
                  4. pants
                  Izstāšanās no konvencijas
                  1.   Ja Eiropas Savienība vai Turcija konvencijas depozitāram rakstiski dara zināmu savu nodomu izstāties no konvencijas saskaņā ar tās 9. pantu, Eiropas Savienība un Turcija nekavējoties sāk sarunas par izcelsmes noteikumiem, lai īstenotu šo nolīgumu.
                  2.   Iekams nav stājušies spēkā šādi sarunu ceļā no jauna pieņemti izcelsmes noteikumi, šim nolīgumam piemēro konvencijas I papildinājuma izcelsmes noteikumus un attiecīgā gadījumā attiecīgos II papildinājuma noteikumus, kuri bija spēkā izstāšanās brīdī. Tomēr no izstāšanās brīža konvencijas I papildinājuma izcelsmes noteikumus un attiecīgā gadījumā II papildinājuma attiecīgos noteikumus saprot tā, ka divpusēja kumulācija tiek pieļauta tikai starp Eiropas Savienību un Turciju.
                  5. pants
                  Pārejas noteikumi. Kumulācija
                  Neatkarīgi no konvencijas I papildinājuma 16. panta 5. punkta un 21. panta 3. punkta, ja kumulācija attiecas tikai uz EBTA valstīm, Fēru salām, Eiropas Savienību, Turciju un Stabilizācijas un asociācijas procesa dalībniekiem, izcelsmes apliecinājums var būt preču pārvadājumu sertifikāts EUR.1 vai izcelsmes deklarācija.”

               (1)  OV L 54, 26.2.2013., 4. lpp.


title: 2005/472/EK: Komisijas Lēmums (2005. gada 24. jūnijs) par pētījumu finansēšanu, ietekmes pārbaudi un novērtēšanu pārtikas nekaitīguma, dzīvnieku veselības un labturības un zootehnikas jomās

text:
               28.6.2005

               LV

               Eiropas Savienības Oficiālais Vēstnesis

               L 166/12

      KOMISIJAS LĒMUMS

   (2005. gada 24. jūnijs)
   par pētījumu finansēšanu, ietekmes pārbaudi un novērtēšanu pārtikas nekaitīguma, dzīvnieku veselības un labturības un zootehnikas jomās
   (2005/472/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1), un jo īpaši tā 20. pantu,
   tā kā:

               (1)

               Saskaņā ar Lēmumu 90/424/EEK Kopienai jāveic pašai vai jāpalīdz dalībvalstīm veikt tehniskus un zinātniskus pasākumus, kas vajadzīgi, lai pilnīgotu Kopienas tiesību aktus veterinārijas jomā, kā arī veterināro izglītību vai apmācību.

               (2)

               Izdevumu programmu pētījumi, ietekmes novērtējumi, kā arī sistemātiska un savlaicīga novērtēšana ir noteikta Komisijas prioritāte, lai novērtētu to, kā pārvaldīti piešķirtie līdzekļi, un lai, jo īpaši koncentrējoties uz rezultatīvu pārvaldību, veicinātu pieredzes apmaiņu.

               (3)

               Lai īstenotu šos uzdevumus, 2004. gada pēdējā ceturksnī tika rīkots atklātas procedūras konkurss pamatlīgumam attiecībā uz novērtējumu pārtikas nekaitīguma, dzīvnieku veselības un labturības un zootehnikas jomā.

               (4)

               Sagaidāms, ka šis pamatlīgums sniegs kvalitatīvu, savlaicīgu un būtisku informāciju, kas būs par pamatu Kopienas lēmumu pieņemšanā.

               (5)

               Katrs atsevišķais uzdevums ir pakļauts īpašiem nolīgumiem. Šos nolīgumus paraksta Komisija un izraudzītais līgumslēdzējs, kā noteikts pamatlīgumā.

               (6)

               Šajā lēmumā paredzētais pasākums ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR NOLĒMUSI ŠĀDI.
   Vienīgais pants
   Šā lēmuma pielikumā minētās darbības tiek apstiprinātas to finansēšanas nolūkiem.

      Briselē, 2005. gada 24. jūnijā

            Komisijas vārdā —

            Komisijas loceklis

         Markos KYPRIANOU

      (1)  OV L 224, 18.8.1990., 19. lpp. Lēmumā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.).

      PIELIKUMS
      Joma: pārtikas nekaitīgums, dzīvnieku veselība un labturība un zootehnika.
      Juridiskais pamats: Padomes 1990. gada 26. jūnija Lēmums 90/424/EEK par izdevumiem veterinārajā jomā.
      Uzdevumi:

                  —

                  dažādi pētījumu veidi un citi pakalpojumi, kas atbalsta Komisijas priekšlikumu izstrādi un sagatavošanu,

                  —

                  iepriekšēja vērtēšana/ietekmes novērtējumi,

                  —

                  starpposma un paveiktā novērtējumi.

            Kopienas dzīvnieku veselības politikas (CAHP) 1995.–2004. gadam novērtēšana un iespējamās politikas izvēle nākotnē (tostarp riska finansēšanas modelis dzīvnieku epidēmiju gadījumiem) ir noteikta kā prioritāte 2005. gadā.
      Apropriācija 2005. gadam:

                  —

                  17 04 02 – Citi pasākumi veterinārijas, dzīvnieku labturības un sabiedrības veselības jomā: EUR 500 000.

                  —

                  17 01 04 04 – Eksperimentāls pētījums: riska finansēšanas modelis dzīvnieku epidēmiju gadījumiem. Administratīvās pārvaldības izdevumi: EUR 500 000.

            Budžets: maksimāli EUR 1 000 000 pirmajā pamatlīguma gadā.
      Paredzēto konkrēto darbību skaits: aptuveni 6.
      Visas darbības regulē saskaņā ar kopējiem valsts iepirkuma nosacījumiem: šajā gadījumā spēkā esošā pamatlīguma izmantošana.


title: 2011/579/ES: Eiropas Parlamenta Lēmums ( 2011. gada 10. maijs ) par Eiropas Vides aģentūras kontu slēgšanu attiecībā uz 2009. finanšu gadu

text:
               27.9.2011

               LV

               Eiropas Savienības Oficiālais Vēstnesis

               L 250/160

         EIROPAS PARLAMENTA LĒMUMS
   (2011. gada 10. maijs)
   par Eiropas Vides aģentūras kontu slēgšanu attiecībā uz 2009. finanšu gadu
   (2011/579/ES)
   EIROPAS PARLAMENTS,

               —

               ņemot vērā Eiropas Vides aģentūras 2009. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Vides aģentūras 2009. finanšu gada pārskatiem, ar Aģentūras atbildēm (1),

               —

               ņemot vērā Padomes 2011. gada 15. februāra ieteikumu (05892/2011 – C7-0052/2011),

               —

               ņemot vērā EK līguma 276. pantu un Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 1990. gada 7. maija Regulu (EEK) Nr. 1210/90, ar ko izveido Eiropas Vides aģentūru un Eiropas Vides informācijas un novērojumu tīklu (3), un jo īpaši tās 13. pantu,

               —

               ņemot vērā Padomes 2009. gada 23. aprīļa Regulu (EK) Nr. 401/2009 par Eiropas Vides aģentūru un Eiropas Vides informācijas un novērojumu tīklu (4), un jo īpaši tās 13. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0122/2011),

               1.

               apstiprina Eiropas Vides aģentūras kontu slēgšanu attiecībā uz 2009. finanšu gadu;

               2.

               uzdod priekšsēdētājam šo lēmumu nosūtīt Eiropas Vides aģentūras izpilddirektorei, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 338, 14.12.2010., 58. lpp.

      (2)  OV L 248, 16.9.2002., 1. lpp.

      (3)  OV L 120, 11.5.1990., 1. lpp.

      (4)  OV L 126, 21.5.2009., 13. lpp.

      (5)  OV L 357, 31.12.2002., 72. lpp.


title: Padomes Lēmums (ES) 2017/426 (2017. gada 7. marts), ar ko ieceļ Reģionu komitejas locekli un locekļa aizstājēju, ko izvirzījusi Dānijas Karaliste

text:
               10.3.2017

               LV

               Eiropas Savienības Oficiālais Vēstnesis

               L 64/108

         PADOMES LĒMUMS (ES) 2017/426
   (2017. gada 7. marts),
   ar ko ieceļ Reģionu komitejas locekli un locekļa aizstājēju, ko izvirzījusi Dānijas Karaliste
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Dānijas valdības priekšlikumu,
   tā kā:

               (1)

               Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus. 2016. gada 5. aprīlī ar Padomes Lēmumu (ES) 2016/552 (4)
                  Thomas KASTRUP-LARSEN kungu locekļa amatā aizstāja Erik NIELSEN kungs.

               (2)

               Pēc Erik NIELSEN kunga pilnvaru termiņa beigām ir atbrīvojusies Reģionu komitejas locekļa vieta.

               (3)

               Pēc Kirstine BILLE kundzes iecelšanas Reģionu komitejas locekļa amatā ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā tiek iecelti/ieceltas:

               a)

               par locekli:

                           —

                              Kirstine BILLE kundze, Deputy Mayor of Syddjurs Municipality,

               b)

               par locekļa aizstājēju:

                           —

                              Kirsten JENSEN kundze, Deputy Mayor of Hillerød Municipality.

         2. pants
   Šis lēmums stājas spēkā tā pieņemšanas dienā.

      Briselē, 2017. gada 7. martā

            Padomes vārdā –

            priekšsēdētājs

         L. GRECH

      (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

      (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

      (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).

      (4)  Padomes Lēmums (ES) 2016/552 (2016. gada 5. aprīlis), ar ko ieceļ Reģionu komitejas locekli, ko izvirzījusi Dānijas Karaliste (OV L 95, 9.4.2016., 12. lpp.).


title: 2009/652/EK: Eiropas Parlamenta Lēmums ( 2009. gada 23. aprīlis ) par Eiropas Slimību profilakses un kontroles centra kontu slēgšanu attiecībā uz 2007. finanšu gadu

text:
               26.9.2009

               LV

               Eiropas Savienības Oficiālais Vēstnesis

               L 255/136

      EIROPAS PARLAMENTA LĒMUMS

   (2009. gada 23. aprīlis)
   par Eiropas Slimību profilakses un kontroles centra kontu slēgšanu attiecībā uz 2007. finanšu gadu
   (2009/652/EK)
   EIROPAS PARLAMENTS,

               —

               ņemot vērā Eiropas Slimību profilakses un kontroles centra 2007. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Slimību profilakses un kontroles centra 2007. finanšu gada pārskatiem, ar Centra atbildēm (2),

               —

               ņemot vērā Padomes 2009. gada 10. februāra ieteikumu (5588/2009 – C6-0060/2009),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Eiropas Parlamenta un Padomes 2004. gada 21. aprīļa Regulu (EK) Nr. 851/2004, ar ko izveido Eiropas Slimību profilakses un kontroles centru (4), un it īpaši tās 23. pantu,

               —

               ņemot vērā Komisijas 2002. gada 23. decembris Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A6-0170/2009),

               1.

               konstatē, ka Eiropas Slimību profilakses un kontroles centra galīgie gada pārskati atbilst pārskatiem, kas iekļauti Revīzijas palātas ziņojuma pielikumā;

               2.

               apstiprina Eiropas Slimību profilakses un kontroles centra kontu slēgšanu attiecībā uz 2007. finanšu gadu;

               3.

               uzdod priekšsēdētājam šo lēmumu nosūtīt Eiropas Slimību profilakses un kontroles centra direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Klaus WELLE

      (1)  OV C 278, 31.10.2008., 48. lpp.

      (2)  OV C 311, 5.12.2008., 122. lpp.

      (3)  OV L 248, 16.9.2002., 1. lpp.

      (4)  OV L 142, 30.4.2004., 1. lpp.

      (5)  OV L 357, 31.12.2002., 72. lpp.


title: 2010/539/ES: Eiropas Parlamenta Lēmums ( 2010. gada 5. maijs ) par Eiropas Darba drošības un veselības aizsardzības aģentūras kontu slēgšanu attiecībā uz 2008. finanšu gadu

text:
               25.9.2010

               LV

               Eiropas Savienības Oficiālais Vēstnesis

               L 252/191

         EIROPAS PARLAMENTA LĒMUMS
   (2010. gada 5. maijs)
   par Eiropas Darba drošības un veselības aizsardzības aģentūras kontu slēgšanu attiecībā uz 2008. finanšu gadu
   (2010/539/ES)
   EIROPAS PARLAMENTS,
   ņemot vērā Eiropas Darba drošības un veselības aizsardzības aģentūras 2008. finanšu gada galīgos pārskatus,
   ņemot vērā Revīzijas palātas ziņojumu par Eiropas Darba drošības un veselības aizsardzības aģentūras 2008. finanšu gada pārskatiem, ar Aģentūras atbildēm (1),
   ņemot vērā Padomes 2010. gada 16. februāra ieteikumu (5827/2010 – C7-0061/2010),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Padomes 1994. gada 18. jūlija Regulu (EK) Nr. 2062/94, ar ko izveido Eiropas Aģentūru drošībai un veselības aizsardzībai darbā (3), un jo īpaši tās 14. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A7-0069/2010),

               1.

               apstiprina Eiropas Darba drošības un veselības aizsardzības aģentūras kontu slēgšanu attiecībā uz 2008. finanšu gadu;

               2.

               uzdod priekšsēdētājam šo lēmumu nosūtīt Eiropas Darba drošības un veselības aizsardzības aģentūras direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 304, 15.12.2009., 49. lpp.

      (2)  OV L 248, 16.9.2002., 1. lpp.

      (3)  OV L 216, 20.8.1994., 1. lpp.

      (4)  OV L 357, 31.12.2002., 72. lpp.


title: 2012/524/ES: Padomes Lēmums ( 2012. gada 24. septembris ), ar ko ieceļ Reģionu komitejas locekli un locekļa aizstājēju no Čehijas Republikas

text:
               28.9.2012

               LV

               Eiropas Savienības Oficiālais Vēstnesis

               L 263/41

         PADOMES LĒMUMS
   (2012. gada 24. septembris),
   ar ko ieceļ Reģionu komitejas locekli un locekļa aizstājēju no Čehijas Republikas
   (2012/524/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Čehijas Republikas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumus 2009/1014/ES (1) un 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Pavel BÉM kunga pilnvaru termiņa beigām ir atbrīvojusies viena Reģionu komitejas locekļa vieta. Pēc Milada EMMEROVÁ kundzes pilnvaru termiņa beigām ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejā tiek iecelti:

               a)

               par locekli:

                           —

                              Bohuslav SVOBODA kungs, primáto, hlavní město Praha;

                     un

               b)

               par locekļa aizstājēju:

                           —

                              Milan CHOVANEC kungs, hejtman, Plzeňský kraj.

         2. pants
   Šis lēmums stājas spēkā tā pieņemšanas dienā.

      Briselē, 2012. gada 24. septembrī

            Padomes vārdā –

            priekšsēdētājs

         A. D. MAVROYIANNIS

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.


title: Padomes Lēmums (ES) 2015/1994 (2015. gada 26. oktobris) par to, lai Eiropas Savienības vārdā parakstītu grozījumu protokolu Nolīgumam starp Eiropas Kopienu un Lihtenšteinas Firstisti, ar kuru nosaka līdzvērtīgus pasākumus tiem, kuri noteikti Padomes Direktīvā 2003/48/EK par procentu ienākumu no uzkrājumiem aplikšanu ar nodokli

text:
               6.11.2015

               LV

               Eiropas Savienības Oficiālais Vēstnesis

               L 290/16

         PADOMES LĒMUMS (ES) 2015/1994
   (2015. gada 26. oktobris)
   par to, lai Eiropas Savienības vārdā parakstītu grozījumu protokolu Nolīgumam starp Eiropas Kopienu un Lihtenšteinas Firstisti, ar kuru nosaka līdzvērtīgus pasākumus tiem, kuri noteikti Padomes Direktīvā 2003/48/EK par procentu ienākumu no uzkrājumiem aplikšanu ar nodokli
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 115. pantu saistībā ar 218. panta 5. punktu un 218. panta 8. punkta otro daļu,
   ņemot vērā Eiropas Komisijas priekšlikumu,
   tā kā:

               (1)

               Padome 2013. gada 14. maijā pilnvaroja Komisiju sākt sarunas ar Lihtenšteinas Firstisti, lai grozītu Nolīgumu starp Eiropas Kopienu un Lihtenšteinas Firstisti, ar ko nosaka līdzvērtīgus pasākumus tiem, kuri noteikti Padomes Direktīvā 2003/48/EK par procentu ienākumu no uzkrājumiem aplikšanu ar nodokli (1) (“nolīgums”), lai to saskaņotu ar jaunākajām norisēm pasaules līmenī, proti, vienošanos veicināt automātisku informācijas apmaiņu kā starptautisku standartu.

               (2)

               Sarunu rezultātā izstrādātais nolīguma grozījumu protokola (“grozījumu protokols”) teksts pienācīgi atspoguļo Padomes izdotās sarunu norādes, jo tas saskaņo nolīgumu ar jaunākajām norisēm starptautiskā līmenī attiecībā uz automātisku informācijas apmaiņu, proti, Ekonomiskās sadarbības un attīstības organizācijas (ESAO) izstrādāto finanšu konta informācijas nodokļu jomā automātiskas apmaiņas globālo standartu. Savienība, dalībvalstis un Lihtenšteinas Firstiste aktīvi piedalījās ESAO globālā foruma darbā, atbalstot minētā standarta izstrādi un īstenošanu. Nolīguma teksts, kā tas grozīts ar grozījumu protokolu, ir juridiskais pamats globālā standarta īstenošanai Savienības un Lihtenšteinas Firstistes attiecībās.

               (3)

               Grozījumu protokols būtu jāparaksta,

         IR PIEŅĒMUSI ŠO LĒMUMU.
   1. pants
   Ar šo atļauj Savienības vārdā parakstīt grozījumu protokolu Nolīgumam starp Eiropas Kopienu un Lihtenšteinas Firstisti, ar ko nosaka līdzvērtīgus pasākumus tiem, kuri noteikti Padomes Direktīvā 2003/48/EK par procentu ienākumu no uzkrājumiem aplikšanu ar nodokli, ņemot vērā minētā grozījumu protokola noslēgšanu (2).
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt grozījumu protokolu.
   3. pants
   Šis lēmums stājas spēkā tā pieņemšanas dienā.

      Luksemburgā, 2015. gada 26. oktobrī

            Padomes vārdā –

            priekšsēdētāja

         C. DIESCHBOURG

      (1)  OV L 379, 24.12.2004., 84. lpp.

      (2)  Grozījumu protokola tekstu publicēs kopā ar lēmumu par tā noslēgšanu.


title: Padomes Lēmums 2005/134/KĀDP (2004. gada 20. decembris) par nolīguma noslēgšanu starp Eiropas Savienību un Bulgārijas Republiku, lai izveidotu sistēmu Bulgārijas Republikas līdzdalībai Eiropas Savienības krīzes pārvarēšanas operācijās

text:
               17.2.2005

               LV

               Eiropas Savienības Oficiālais Vēstnesis

               L 46/49

         PADOMES LĒMUMS 2005/134/KĀDP
   (2004. gada 20. decembris)
   par nolīguma noslēgšanu starp Eiropas Savienību un Bulgārijas Republiku, lai izveidotu sistēmu Bulgārijas Republikas līdzdalībai Eiropas Savienības krīzes pārvarēšanas operācijās
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 24. pantu,
   ņemot vērā prezidentvalsts ieteikumu,
   tā kā:

               (1)

               Nosacījumi trešo valstu līdzdalībai ES vadītajās krīzes pārvarēšanas operācijās būtu jānosaka nolīgumā, ar ko izveido sistēmu tādai iespējamai turpmākai līdzdalībai, atsevišķi neizstrādājot nosacījumus katrai attiecīgajai operācijai.

               (2)

               Saskaņā ar Padomes 2004. gada 23. februārī doto atļauju prezidentvalsts ar Ģenerālsekretāra/Augstā pārstāvja palīdzību ir apspriedusi Eiropas Savienības un Bulgārijas Republikas nolīgumu, ar ko izveido sistēmu Bulgārijas Republikas līdzdalībai Eiropas Savienības krīzes pārvarēšanas operācijās.

               (3)

               Minētais nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības vārdā apstiprina Eiropas Savienības un Bulgārijas Republikas nolīgumu, ar ko izveido sistēmu Bulgārijas Republikas līdzdalībai Eiropas Savienības krīzes pārvarēšanas operācijās.
   Nolīguma teksts ir pievienots šim lēmumam.
   2. pants
   Padomes priekšsēdētājs ar šo ir pilnvarots izraudzīties personu(as), kas ir tiesīga(s) parakstīt šo nolīgumu, lai padarītu tos saistošu Eiropas Savienībai.
   3. pants
   Šis lēmums stājas spēkā tā pieņemšanas dienā.
   4. pants
   Šo lēmumu publicē Eiropas Savienības Oficiālajā Vēstnesī.

      Briselē, 2004. gada 20. decembrī

            Padomes vārdā —

            priekšsēdētājs

         P. VAN GEEL

   Eiropas Savienības un Bulgārijas Republikas
   NOLĪGUMS,
   ar ko izveido sistēmu Bulgārijas Republikas līdzdalībai Eiropas Savienības krīzes pārvarēšanas operācijās
   EIROPAS SAVIENĪBA,
   no vienas puses, un
   BULGĀRIJAS REPUBLIKA,
   no otras puses,
   še turpmāk – “Puses”,
   tā kā:

               (1)

               Eiropas Savienība (ES) var nolemt veikt darbības krīzes pārvarēšanas jomā.

               (2)

               Eiropas Savienība izlems, vai aicināt trešās valstis piedalīties ES krīzes pārvarēšanas operācijā. Bulgārijas Republika var pieņemt Eiropas Savienības aicinājumu un piedāvāt savu palīdzību. Tādā gadījumā Eiropas Savienība izšķirsies par to, vai pieņemt Bulgārijas Republikas piedāvāto palīdzību.

               (3)

               Ja Eiropas Savienība nolemj veikt militāro krīzes pārvarēšanas operāciju, izmantojot NATO līdzekļus un militārās spējas, Bulgārijas Republika var izteikt savu nodomu piedalīties operācijā.

               (4)

               Briseles Eiropadome 2002. gada 24. un 25. oktobrī ir vienojusies par to, kā īstenot Nicas Eiropadomes 2000. gada 7. līdz 9. decembrī pieņemtos noteikumus par to Eiropas NATO locekļu iesaistīšanos ES vadītajā krīzes pārvarēšanā, kuras nav ES dalībvalstis.

               (5)

               Nosacījumi Bulgārijas Republikas līdzdalībai ES krīzes pārvarēšanas operācijās būtu jānosaka nolīgumā, ar ko izveido sistēmu šādai iespējamai turpmākai līdzdalībai, nevis izstrādājot nosacījumus katrai operācijai atsevišķi.

               (6)

               Tādam nolīgumam nevajadzētu skart Eiropas Savienības lēmumu pieņemšanas autonomiju, kā arī nevajadzētu skart to, ka Bulgārijas Republika atsevišķi pieņem katru lēmumu piedalīties ES krīzes pārvarēšanas operācijā.

               (7)

               Tādam nolīgumam būtu jāattiecas tikai uz turpmākām ES krīzes pārvarēšanas operācijām, un tam nevajadzētu skart iespējamos spēkā esošos nolīgumus, kas reglamentē Bulgārijas Republikas līdzdalību jau izvērstajā ES krīzes pārvarēšanas operācijā,

         IR VIENOJUŠĀS PAR TURPMĀKO.
   I   IEDAĻA
   VISPĀRĪGIE NOTEIKUMI
   1. pants
   Lēmumi attiecībā uz līdzdalību
   1.   Pēc Eiropas Savienības lēmuma aicināt Bulgārijas Republiku piedalīties ES krīzes pārvarēšanas operācijā un pēc tam, kad Bulgārijas Republika ir nolēmusi piedalīties, Bulgārijas Republika sniedz informāciju par piedāvāto palīdzību Eiropas Savienībai.
   2.   Ja Eiropas Savienība ir nolēmusi veikt militāro krīzes pārvarēšanas operāciju, izmantojot NATO līdzekļus un militārās spējas, Bulgārijas Republika ziņos Eiropas Savienībai par jebkuru nodomu piedalīties operācijā un pēc tam sniegs informāciju par jebkuru piedāvāto palīdzību.
   3.   Eiropas Savienība Bulgārijas Republikas palīdzību novērtē, apspriežoties ar Bulgārijas Republiku.
   4.   Eiropas Savienība Bulgārijas Republikai cik ātri vien iespējams sniedz informāciju par iespējamo ieguldījumu operācijas kopējo izmaksu finansēšanā, lai palīdzētu Bulgārijas Republikai izstrādāt savu piedāvājumu.
   5.   Eiropas Savienība Bulgārijas Republikai ar vēstuli ziņo par novērtēšanas iznākumu, lai nodrošinātu Bulgārijas Republikas līdzdalību saskaņā ar šo nolīgumu.
   2. pants
   Sistēma
   1.   Saskaņā ar šā nolīguma noteikumiem un jebkuriem nepieciešamiem īstenošanas pasākumiem Bulgārijas Republika iesaistās tādas vienotās rīcības īstenošanā, ar ko Eiropas Savienības Padome nolemj, ka ES veiks krīzes pārvarēšanas operāciju, kā arī jebkuras tādas vienotās rīcības vai lēmuma īstenošanā, kuru Eiropas Savienības Padome pieņem, lai pagarinātu ES krīzes pārvarēšanas operācijas termiņu.
   2.   Bulgārijas Republikas ieguldījums ES krīzes pārvarēšanas operācijā neskar Eiropas Savienības lēmumu pieņemšanas autonomiju.
   3. pants
   Personāla un bruņoto spēku statuss
   1.   Tā personāla statusu, kuru Bulgārijas Republika norīko ES civilās krīzes pārvarēšanas operācijas darbam, un/vai to bruņoto spēku statusu, kurus Bulgārijas Republika nosūta uz ES militāro krīzes pārvarēšanas operāciju, reglamentē nolīgums, kas attiecas uz bruņoto spēku/misijas statusu un ko noslēdz Eiropas Savienība un valsts/valstis, kurā/kurās operāciju veic, ja tāds nolīgums pastāv.
   2.   Tā personāla statusu, kuru nosūta uz štābu vai uz komandgrupām, kas atrodas ārpus valsts/-īm, kurā/-ās notiek ES krīzes pārvarēšanas operācija, reglamentē noteikumi, par ko vienojušies attiecīgie štābi un komandgrupas un Bulgārijas Republika.
   3.   Neskarot 1. punktā minēto nolīgumu par bruņoto spēku/misijas statusu, personāls, kas piedalās ES krīzes pārvarēšanas operācijā, paliek Bulgārijas Republikas jurisdikcijā.
   4.   Bulgārijas Republika ir atbildīga par visu to prasību izskatīšanu, kas saistītas ar līdzdalību ES krīzes pārvarēšanas operācijā un ko iesniedz tās personāls vai kas attiecas uz tās personālu. Bulgārijas Republika ir atbildīga par jebkuras lietas ierosināšanu un jo īpaši par tiesvedības vai disciplināro procedūru sākšanu pret jebkuru tās personāla pārstāvi.
   5.   Bulgārijas Republika apņemas nākt klajā ar deklarāciju par atteikšanos no prasībām pret jebkuru valsti, kas piedalās ES krīzes pārvarēšanas operācijā, kurā piedalās arī Bulgārijas Republika, un apņemas to darīt līdz ar šā nolīguma parakstīšanu. Šā nolīguma pielikumā pievienots šādas deklarācijas paraugs.
   6.   Eiropas Savienība uzņemas nodrošināt, ka dalībvalstis nāk klajā ar deklarāciju par atteikšanos no prasībām, kas ir saistītas ar jebkuru Bulgārijas Republikas turpmāku līdzdalību ES krīzes pārvarēšanas operācijā, un darīt to līdz ar šā nolīguma parakstīšanu. Šā nolīguma pielikumā pievienots šādas deklarācijas paraugs.
   4. pants
   Klasificēta informācija
   1.   Bulgārijas Republika veic visus atbilstīgus pasākumus, lai nodrošinātu ES klasificētas informācijas aizsardzību saskaņā ar Eiropas Savienības Padomes drošības reglamentu un saskaņā ar turpmākajām norādēm, ko sniedz kompetentās iestādes, tostarp ES operācijas komandieris attiecībā uz ES militāro krīzes pārvarēšanas operāciju vai ES misijas vadītājs attiecībā uz ES civilo krīzes pārvarēšanas operāciju.
   2.   Ja ES un Bulgārijas Republika ir noslēgušas nolīgumu par klasificētās informācijas apmaiņai piemērojamajām drošības procedūrām, šāda nolīguma noteikumus piemēro saistībā ar ES krīzes pārvarēšanas operāciju.
   II   IEDAĻA
   NOTEIKUMI PAR LĪDZDALĪBU ES CIVILAJĀS KRĪZES PĀRVARĒŠANAS OPERĀCIJĀS
   5. pants
   Personāls, ko norīko uz ES civilo krīzes pārvarēšanas operāciju
   1.   Bulgārijas Republika nodrošina to, ka personāls, ko tā norīko uz ES civilo krīzes pārvarēšanas operāciju, veic savus pienākumus atbilstīgi:

               —

               vienotajai rīcībai un tās vēlākajiem grozījumiem, kā minēts šā nolīguma 2. panta 1. punktā;

               —

               operācijas plānam;

               —

               īstenošanas pasākumiem.

         2.   Bulgārijas Republika laikus informē ES civilās krīzes pārvarēšanas operācijas misijas vadītāju un Eiropas Savienības Padomes Ģenerālsekretariātu par visām pārmaiņām saistībā ar savu ieguldījumu ES civilajā krīzes pārvarēšanas operācijā.
   3.   Kompetentā Bulgārijas Republikas iestāde personālam, ko norīko ES civilās krīzes pārvarēšanas operācijas darbam, veic medicīnisko pārbaudi un vakcināciju un izsniedz uzziņu, kas apliecina dienestam derīgu veselības stāvokli. Personāls, ko norīko ES civilās krīzes pārvarēšanas operācijas darbam, uzrāda šādas uzziņas kopiju.
   6. pants
   Komandķēde
   1.   Bulgārijas Republikas norīkotais personāls veic pienākumus un darbojas vienīgi ES civilās krīzes pārvarēšanas operācijas interesēs.
   2.   Viss personāls paliek pilnīgā savas valsts iestāžu pakļautībā.
   3.   Valsts iestādes nodod operatīvo kontroli ES civilās krīzes pārvarēšanas operācijas misijas vadītāja pārziņā, kurš īsteno pavēles tiesības, izmantojot pavēles un kontroles hierarhijas struktūru.
   4.   Misijas vadītājs vada ES civilo krīzes pārvarēšanas operāciju un uzņemas organizēt tās ikdienas vadību.
   5.   Bulgārijas Republikai ir tādas pašas tiesības un pienākumi attiecībā uz operatīvo ikdienas vadību kā Eiropas Savienības dalībvalstīm, kas piedalās operācijā, saskaņā ar šā nolīguma 2. panta 1. punktā minētajiem tiesību instrumentiem.
   6.   ES civilās krīzes pārvarēšanas operācijas misijas vadītājs ir atbildīgs par ES civilās krīzes pārvarēšanas operācijas personāla disciplīnas kontroli. Vajadzības gadījumā disciplinārlietu ierosina attiecīgā valsts iestāde.
   7.   Bulgārijas Republika ieceļ Nacionālā Kontingenta Kontaktpunktu (NKK), kas pārstāv tās nacionālo kontingentu operācijas laikā. NKK ES civilās krīzes pārvarēšanas operācijas misijas vadītājam sniedz ziņojumus par attiecīgās valsts jautājumiem un ir atbildīgs par operācijas kontingenta ikdienas disciplīnu.
   8.   Lēmumu izbeigt operāciju pieņem Eiropas Savienība pēc apspriešanās ar Bulgārijas Republiku, ja Bulgārijas Republika joprojām sniedz ieguldījumu ES civilajā krīzes pārvarēšanas operācijā tās izbeigšanas dienā.
   7. pants
   Finansiālie aspekti
   1.   Bulgārijas Republika uzņemas visas izmaksas, kas saistītas ar tās līdzdalību operācijā un kas nav izmaksas, ko sedz no kopīgā finansējuma, kā paredzēts operācijas darbības budžetā. Tas neskar 8. pantu.
   2.   Ja noticis nāves gadījums, gūti ievainojumi, radīti zaudējumi vai noticis kaitējums fiziskām vai juridiskām personām no valsts/-īm, kurā/-ās veic operāciju, Bulgārijas Republika gadījumos, ja ir konstatēta tās atbildība, izmaksā kompensāciju saskaņā ar nosacījumiem, kas paredzēti nolīgumā par misijas statusu, ja tāds ir, kā minēts nolīguma 3. panta 1. punktā.
   8. pants
   Iemaksa darbības budžetā
   1.   Bulgārijas Republika piedalās ES civilās krīzes pārvarēšanas operācijas darbības budžeta finansēšanā.
   2.   Bulgārijas Republikas iemaksa ES civilās krīzes pārvarēšanas operācijas darbības budžetā ir zemākā no šādām divām summām:

               a)

               tā bāzes finansējuma daļa, kas atbilst Bulgārijas Republikas nacionālā kopienākuma (NKI) attiecībai pret visu to valstu nacionālo kopienākumu (NKI) kopsummu, kuras veic iemaksas operācijas darbības budžetā; vai

               b)

               tā darbības budžeta bāzes finansējuma daļa, kas atbilst to Bulgārijas Republikas personāla locekļu skaita, kuri piedalās operācijā, attiecībai pret visu to valstu personāla locekļu skaitu, kuras piedalās operācijā.

         3.   Neatkarīgi no 1. un 2. punkta, Bulgārijas Republika nepiedalās Eiropas Savienības dalībvalstu personāla dienas naudas finansēšanā.
   4.   Neatkarīgi no 1. punkta, Eiropas Savienība trešās valstis principā atbrīvo no finanšu ieguldījuma konkrētā ES civilajā krīzes pārvarēšanas operācijā, ja:

               a)

               Eiropas Savienība nolemj, ka trešā valsts, kas piedalās operācijā, nodrošina svarīgu ieguldījumu, kas ir būtisks faktors operācijas sekmīgai darbībai, vai

               b)

               tās trešās valsts, kas piedalās operācijā, NKI uz vienu iedzīvotāju nepārsniedz jebkuras Eiropas Savienības dalībvalsts NKI uz vienu iedzīvotāju.

         5.   ES civilās krīzes pārvarēšanas operācijas misijas vadītājs un Bulgārijas Republikas attiecīgie administratīvie dienesti noslēdz vienošanos saistībā ar Bulgārijas Republikas iemaksām ES civilās krīzes pārvarēšanas operācijas darbības budžetā, paredzot šo maksājumu praktisko kārtību. Šāda vienošanās inter alia ietver noteikumus par:

               a)

               attiecīgo summu;

               b)

               iemaksas maksāšanas kārtību;

               c)

               revīzijas procedūru.

         III   IEDAĻA
   NOTEIKUMI PAR LĪDZDALĪBU ES MILITĀRAJĀS KRĪZES PĀRVARĒŠANAS OPERĀCIJĀS
   9. pants
   Līdzdalība ES militārajās krīzes pārvarēšanas operācijās
   1.   Bulgārijas Republika nodrošina to, ka tās bruņotie spēki un personāls, kas piedalās ES militārajā krīzes pārvarēšanas operācijā, veic savus pienākumus atbilstīgi:

               —

               vienotajai rīcībai un tās vēlākajiem grozījumiem, kā minēts šā nolīguma 2. panta 1. punktā,

               —

               operācijas plānam,

               —

               īstenošanas pasākumiem.

         2.   Bulgārijas Republikas norīkotais personāls veic pienākumus un darbojas vienīgi ES militārās krīzes pārvarēšanas operācijas interesēs.
   3.   Bulgārijas Republika laikus informē ES operācijas komandieri par jebkurām pārmaiņām attiecībā uz savu līdzdalību operācijā.
   10. pants
   Komandķēde
   1.   Visi bruņotie spēki un personāls, kas piedalās ES militārajā krīzes pārvarēšanas operācijā, paliek pilnīgā savas valsts iestāžu pakļautībā.
   2.   Valsts iestādes nodod savu bruņoto spēku un personāla operatīvo un taktisko vadību un/vai kontroli ES operācijas komandierim. ES operācijas komandierim ir tiesības savas pilnvaras deleģēt.
   3.   Bulgārijas Republikai ir tādas pašas tiesības un pienākumi attiecībā uz operatīvo ikdienas vadību kā Eiropas Savienības dalībvalstīm, kas piedalās operācijā.
   4.   ES operācijas komandieris pēc apspriešanās ar Bulgārijas Republiku drīkst jebkurā laikā pieprasīt Bulgārijas Republikas palīdzības atsaukšanu.
   5.   Bulgārijas Republika ieceļ vecāko militāro pārstāvi (VMP), kas pārstāv tās nacionālo kontingentu ES militārajā krīzes pārvarēšanas operācijā. VMP apspriežas ar ES spēku komandieri par visiem jautājumiem, kas skar operāciju, un ir atbildīgs par operācijas kontingenta ikdienas disciplīnu.
   11. pants
   Finansiālie aspekti
   1.   Neskarot 12. pantu, Bulgārijas Republika uzņemas visas izmaksas, kas saistītas ar tās līdzdalību operācijā un kas nav izmaksas, ko sedz no kopīgā finansējuma, kā paredzēts šā nolīguma 2. panta 1. punktā minētajos tiesību instrumentos, kā arī Padomes Lēmumā 2004/197/KĀDP (2004. gada 23. februāris), ar ko izveido mehānismu tādu Eiropas Savienības operāciju kopējo izmaksu finansēšanas pārvaldībai, kas skar militārus vai aizsardzības aspektus (1).
   2.   Ja noticis nāves gadījums, gūti ievainojumi, radīti zaudējumi vai noticis kaitējums fiziskām vai juridiskām personām no valsts/-īm, kurā/-s veic operāciju, Bulgārijas Republika gadījumos, ja ir konstatēta tās atbildība, izmaksā kompensāciju saskaņā ar nosacījumiem, kas paredzēti nolīgumā par bruņoto spēku statusu, ja tāds ir, kā minēts šā nolīguma 3. panta 1. punktā.
   12. pants
   Iemaksa kopējo izmaksu finansējumā
   1.   Bulgārijas Republika piedalās ES militārās krīzes pārvarēšanas operācijas kopējo izmaksu finansēšanā.
   2.   Bulgārijas Republikas iemaksa kopējo izmaksu finansējumā ir zemākā no šādām divām summām:

               a)

               kopējo izmaksu bāzes finansējuma daļa, kas atbilst Bulgārijas Republikas NKI attiecībai pret visu to valstu NKI kopsummu, kuras piedalās operācijas kopējo izmaksu finansējumā; vai

               b)

               kopējo izmaksu bāzes finansējuma daļa, kas atbilst to Bulgārijas Republikas personāla locekļu skaita, kuri piedalās operācijā, attiecībai pret visu to valstu personāla locekļu skaitu, kuras piedalās operācijā.

         Aprēķinot 2. punkta b) apakšpunktā minēto summu, ja Bulgārijas Republika nosūta personālu tikai uz operācijas vai bruņoto spēku štābu, izmanto tās personāla locekļu skaitu attiecību pret attiecīgā štāba personāla locekļu kopskaitu. Citādi, izmanto visu personāla locekļu, kurus nosūta Bulgārijas Republika, skaita attiecību pret visa operācijas personāla locekļu kopskaitu.
   3.   Neatkarīgi no 1. punkta, Eiropas Savienība trešās valstis principā atbrīvo no iemaksām kopējo izmaksu finansējumā konkrētā ES militārajā krīzes pārvarēšanas operācijā, ja:

               a)

               Eiropas Savienība nolemj, ka trešā valsts, kas piedalās operācijā, nodrošina svarīgu ieguldījumu līdzekļos un/vai spējās, kas ir būtiski faktori operācijas sekmīgai darbībai, vai

               b)

               tās trešās valsts NKI uz vienu iedzīvotāju, kas piedalās operācijā, nepārsniedz jebkuras Eiropas Savienības dalībvalsts NKI uz vienu iedzīvotāju.

         4.   Bulgārijas Republikas kompetentās administratīvās iestādes noslēdz vienošanos ar administratoru, kas paredzēts Lēmumā 2004/197/KĀDP (2004. gada 23. februāris), ar ko izveido mehānismu tādu Eiropas Savienības operāciju kopējo izmaksu finansēšanas pārvaldībai, kas skar militārus vai aizsardzības aspektus. Šī vienošanās inter alia ietver noteikumus par:

               a)

               attiecīgo summu;

               b)

               iemaksas maksāšanas kārtību;

               c)

               revīzijas procedūru.

         IV   IEDAĻA
   NOBEIGUMA NOTEIKUMI
   13. pants
   Nolīguma īstenošanas pasākumi
   Neskarot 8. panta 5. punktā un 12. panta 4. punktā minētos noteikumus, Eiropas Savienības Padomes ģenerālsekretārs, Augstais pārstāvis kopējās ārpolitikas un drošības politikas lietās un Bulgārijas Republikas attiecīgās iestādes vienojas par tehniskiem un administratīviem pasākumiem šā nolīguma īstenošanai.
   14. pants
   Noteikumu neievērošana
   Ja kāda no Pusēm neievēro tās saistības, kas noteiktas iepriekš minētajos pantos, otrai Pusei ir tiesības izbeigt šā nolīguma darbību, par to paziņojot vienu mēnesi iepriekš.
   15. pants
   Domstarpību izšķiršana
   Domstarpības par šā nolīguma interpretāciju vai piemērošanu Puses savstarpēji izšķir ar diplomātiskajiem līdzekļiem.
   16. pants
   Spēkā stāšanās
   1.   Šis nolīgums stājas spēkā pirmā mēneša pirmajā dienā pēc tam, kad Puses paziņojušas viena otrai par šim nolūkam vajadzīgo iekšējo procedūru pabeigšanu.
   2.   Šo nolīgumu provizoriski piemēro no tā parakstīšanas dienas.
   3.   Šo nolīgumu var grozīt, pamatojoties uz Pušu savstarpēju rakstisku vienošanos.
   4.   Šo nolīgumu jebkāda no Pusēm var denonsēt, rakstiski paziņojot par denonsēšanu otrai Pusei. Šāda denonsēšana stājas spēkā sešus mēnešus pēc tam, kad otra Puse ir saņēmusi paziņojumu par denonsēšanu.

      Sastādīts Briselē, un Sofijā, 2005. gada 24. janvārí, angļu valodā, četros eksemplāros.

            Eiropas Savienības vārdā

            Bulgārijas Republikas vārdā

      (1)  OV L 63, 28.2.2004., 68. lpp.

   PIELIKUMS
   DEKLARĀCIJU TEKSTS
   ES dalībvalstu deklarācija:
   Piemērojot ES vienoto rīcību par ES krīzes pārvarēšanas operāciju, kurā piedalās Bulgārijas Republika, ES dalībvalstis centīsies, ciktāl pieļauj to iekšējā tiesību sistēma, cik vien iespējams atteikties no prasībām pret Bulgārijas Republiku to personāla ievainošanas vai nāves gadījumā vai gadījumā, ja tām ir radīti zaudējumi vai bojāts to īpašums, ko izmanto ES krīzes pārvarēšanas operācijas darbībai, ja šāds ievainojums, nāve, zaudējums vai bojājums:

               —

               radies Bulgārijas Republikas personāla darbības dēļ, pildot pienākumus saistībā ar ES krīzes pārvarēšanas operāciju, izņemot rupjas nolaidības vai tīša pārkāpuma gadījumā, vai

               —

               radies, izmantojot jebkādu īpašumu, kas pieder Bulgārijas Republikai, ja šis īpašums ir izmantots saistībā ar operāciju, izņemot gadījumus, kad ES krīzes pārvarēšanas operācijas Bulgārijas Republikas personāls, kas izmanto šo īpašumu, ir vainojams rupjā nolaidībā vai tīšā pārkāpumā.

         Bulgārijas Republikas deklarācija:
   Piemērojot ES vienoto rīcību par ES krīzes pārvarēšanas operāciju, Bulgārijas Republika centīsies, ciktāl pieļauj tās iekšējā tiesību sistēma, cik vien iespējams atteikties no prasībām pret jebkuru citu valsti, kas iesaistīta ES krīzes pārvarēšanas operācijā, Bulgārijas Republikas personāla ievainošanas vai nāves gadījumā vai gadījumā, ja Bulgārijas Republikai ir radīti zaudējumi vai bojāts tās īpašums, ko izmanto ES krīzes pārvarēšanas operācijas darbībai, ja šāds ievainojums, nāve, zaudējums vai bojājums:

               —

               radies personāla darbības dēļ, pildot pienākumus saistībā ar ES krīzes pārvarēšanas operāciju, izņemot rupjas nolaidības vai tīša pārkāpuma gadījumā, vai

               —

               radies, izmantojot jebkādu īpašumu, kas pieder valstīm, kuras piedalās ES krīzes pārvarēšanas operācijā, ja šis īpašums ir izmantots saistībā ar operāciju, izņemot gadījumus, kad ES krīzes pārvarēšanas operācijas personāls, kas izmanto šo īpašumu, ir vainojams rupjā nolaidībā vai tīšā pārkāpumā.


title: Komisijas Lēmums ( 2008. gada 27. februāris ) par kavējuma naudas galīgās summas noteikšanu, kas uzlikta Microsoft Corporation ar lēmumu C(2005) 4420 galīgā redakcija (Lieta COMP/C-3/37.792 – Microsoft) (izziņots ar dokumenta numuru C(2008) 764 galīgā redakcija)

text:
               18.7.2009

               LV

               Eiropas Savienības Oficiālais Vēstnesis

               C 166/20

      KOMISIJAS LĒMUMS

   (2008. gada 27. februāris)
   par kavējuma naudas galīgās summas noteikšanu, kas uzlikta Microsoft Corporation ar lēmumu C(2005) 4420 galīgā redakcija
   (Lieta COMP/C-3/37.792 – Microsoft)
   (paziņots ar dokumenta numuru C(2008) 764 galīgā redakcija)
   (autentisks ir tikai teksts angļu valodā)
   2009/C 166/08

      Komisija 2008. gada 27. februārī pieņēma lēmumu, ar ko noteica kavējuma naudas galīgo summu, kas uzlikta Microsoft Corporation ar lēmumu C(2005) 4420, galīgā redakcija (“2008. gada februāra lēmums”). Saskaņā ar Padomes Regulas (EK) Nr. 1/2003
       (1)
      30. pantu Komisija šeit publisko pušu nosaukumus un lēmuma galveno saturu, tostarp uzliktos sodus, ņemot vērā uzņēmumu likumīgās intereses par savu komercnoslēpumu aizsardzību. Pilns lēmuma nekonfidenciālās versijas teksts lietas autentiskajā valodā un Komisijas darba valodās atrodams Konkurences ģenerāldirektorāta tīmekļa vietnē

      http://europa.eu.int/comm/competition/index_en.html

   1.   LIETAS KOPSAVILKUMS

   1.1.   Priekšvēsture

               1.

               Komisija 2004. gada 24. martā pieņēma lēmumu 2007/53/EK procesā saskaņā ar EK līguma 82. pantu (Lieta COMP/C-3/37.792), to adresējot Microsoft Corporation (“Microsoft”) (2). Šajā lēmumā (turpmāk tekstā “lēmums”) Komisija konstatēja, ka Microsoft cita starpā kopš 1998. gada oktobra līdz lēmuma pieņemšanas datumam, ir pārkāpis EK līguma 82. pantu (“EK 82. pants”) un Eiropas Ekonomikas zonas līguma 54. pantu (“EEZ 54. pants”), atteikdams sniegt noteiktu īpašu informāciju par savietojamību (“Interoperability Information”) (3) darba grupu serveru operētājsistēmu produktu pārdevējiem, kas tiem ļautu izstrādāt un izplatīt savietojamus produktus.

               2.

               Minētā lēmuma rezolutīvās daļas 5. panta a) un c) punktā ir teikts:

                           “a)

                              Microsoft Corporation 120 dienu laikā no šā lēmuma izziņošanas sniegs pieeju savietojamības informācijai jebkuram uzņēmumam, kas ir ieinteresēts darba grupu serveru operētājsistēmu produktu izstrādē un izplatīšanā un uz saprātīgiem un nediskriminējošiem nosacījumiem atļaus minētajiem uzņēmumiem izmantot savietojamības informāciju darba grupas serveru operētājsistēmu produktu izstrādē un izplatīšanā […]

                           c)

                              Microsoft Corporation 120 dienu laikā no šā lēmuma paziņošanas izveidos vērtēšanas mehānismu, kas ieinteresētajiem uzņēmumiem sniegs funkcionālu iespēju uzzināt savietojamības informācijas lietošanas apjomu un nosacījumus; attiecībā uz šo vērtēšanas mehānismu Microsoft Corporation var noteikt saprātīgus un vienlīdzīgus nosacījumus, lai nodrošinātu, ka piekļuve savietojamības informācijai tiek piešķirta tikai vērtēšanas mērķiem.”

         1.2.   Lēmuma nepildīšana

               3.

               Ņemot vērā to, ka Microsoft nepārtraukti nav pildījis šo lēmumu, 2005. gada 10. novembrī, vairāk nekā gadu pēc minētā lēmuma pieņemšanas, Komisija pieņēma lēmumu uzlikt Microsoft kavējuma naudu atbilstīgi Regulas (EK) Nr 1/2003 24. panta 1. punktam (turpmāk saukts par “24. panta 1. punkta lēmumu”). 24. panta 1. punkta lēmuma 1. pantā ir teikts:
               “Microsoft Corporation nodrošinās to, ka līdz 2005. gada 15. decembrim tas izpildīs prasības, kas izklāstītas Komisijas 2004. gada 24. marta lēmuma (C(2004) 900) 5. panta a) un c) punktā.
               Ja tas netiks izpildīts, Microsoft Corporation tiks noteikta kavējuma nauda EUR 2 miljoni dienā, rēķinot no minētā datuma.”

               4.

               Lēmumā, kas pieņemts saskaņā ar 24. panta 1. punktu, iepriekš konstatēja divus gadījumus, kad Microsoft nav ievērojis savus pienākumus saskaņā ar 2004. gada lēmuma 5. panta a) un c) punktu. Pirmkārt, Microsoft nav iesniedzis pilnīgu un precīzu tehnisko dokumentāciju, kas satur savietojamības informāciju. Otrkārt, Microsoft prasītā summa laikā, kad savietojamības informācija bija pieejama vai tika izmantota, tika uzskatīta par nepamatotu.

               5.

               Pēc 24. panta 1. punkta lēmuma pieņemšanas Microsoft sniedza pārskatītu to protokolu, kas būtiski Windows PC un darba grupu serveru savietojamībai, tehnisko dokumentāciju (“Tehniskā dokumentācija”) (4). Microsoft iesniegtās tehniskās dokumentācijas dažādo versiju pārskats ļāva secināt, ka dokumentos joprojām nav sniegta pilnīga un precīza savietojamības informācija ieinteresētajiem uzņēmumiem, kā prasīts 2004. gada lēmumā.

               6.

               Komisija 2006. gada 12. jūlijā pieņēma lēmumu saskaņā ar Regulas (EK) Nr. 1/2003 24. panta 2. punktu, nosakot kavējuma naudas galīgo summu, kas uzlikta Microsoft Corporation 280,5 miljonu apmērā, saskaņā ar 24. panta 1. punktu laikposmā no 2005. gada 16. decembra līdz 2006. gada 20. jūnijam, ievērojot saistību nepildīšanas pirmo aspektu, kas konstatēts 24. panta 1. punktā, konkrēti, ka Microsoft nav nodrošinājis pilnīgu un precīzu tehnisko dokumentāciju, kas satur informāciju par savietojamību.

               7.

               Ar 2006. gada 12. jūlija lēmumu tika grozīts arī lēmuma 1. pants saskaņā ar 24. panta 1. punkta lēmumu, ar kuru kavējuma nauda, kas uzlikta Microsoft par saistību nepildīšanu saskaņā ar 2004. gada lēmuma 5. panta a) un c) punktu, tika paaugstināta līdz 3 miljoniem EUR par dienu, sākot no 2006. gada 1. augusta.

               8.

               Darbs ar tehnisko dokumentāciju turpinājās, Komisija pievērsās saistību nepildīšanas otrajam aspektam, uz kuru norādīts 24. panta 1. punkta lēmumā, proti, Microsoft uz pamatotiem nosacījumiem nesniedza informāciju par savietojamību.

               9.

               Pēc tam, kad 2007. gada 1. martāMicrosoft tika nosūtīti iebildumi, Microsoft2007. gada 21. maijā iesniedza Darba grupu serveru protokolu (WSPP) nolīgumus, kas regulē piekļuvi informācijai par savietojamību un informācijas izmantošanu. Šajos nolīgumos bija iekļauta maksas par licenci tabula, kurā norādītas zemākas likmes, nekā iepriekš tika piedāvāts. Microsoft apgalvoja, ka tas piemēros zemākas likmes ar atpakaļejošu piemērošanas datumu no 2004. gada lēmuma pieņemšanas dienas. Iepriekš Microsoft vairākkārt iesniedza pārskatītas atlīdzības par WSPP shēmas, pirmo no tām 2004. gada 29. oktobrī, kā arī uzņēmums ir vairākkārt samazinājis atlīdzības likmes.

         1.3.   Procesuālā rīcība

               10.

                  Microsoft2007. gada 1. martā tika nosūtīts Paziņojums par iebildumiem (“iebildumi”), kuros norādīti sākotnējie secinājumi, ka Microsoft vēl nav ievērojis saistības dot piekļuvi savietojamības informācijai ar saprātīgiem un vienlīdzīgiem noteikumiem.

               11.

                  Microsoft2007. gada 23. aprīlī iesniedza atbildi uz iebildumiem un atteicās no mutiskās uzklausīšanas iespējas.

               12.

                  Microsoft2007. gada 21. maijā iesniedza pārskatītus Darba grupu serveru protokolu (WSPP) nolīgumus, kas regulē piekļuvi informācijai par savietojamību un informācijas izmantošanu. Šajos nolīgumos iekļauta Pārskatīta maksas par licenci tabula (“2007. gada 21. maija atlīdzības shēma”). Microsoft apgalvoja, ka tas “tagad oficiāli piemēros zemākas likmes” ar atpakaļejošu piemērošanas datumu no lēmuma pieņemšanas dienas. Iepriekš Microsoft vairākkārt iesniedza pārskatītas shēmas atlīdzībai par WSPP, pirmo no tām 2004. gada 29. oktobrī, un pēc apspriedēm uzņēmums ir vairākkārt samazinājis atlīdzības likmes. Visas atlīdzības shēmas uzskatāmas par nepamatotām saskaņā ar cenu noteikšanas kritērijiem, kas ņemti vērā, pieņemot lēmumu, un kas atspoguļoti WSPP cenu noteikšanas principos, par kuriem panākta vienošanās ar Microsoft. Šie principi balstās uz trim kritērijiem, kas atspoguļo Microsoft informāciju par savietojamību lietotājiem, izņemot “stratēģisko vērtību”, ko rada Microsoft ietekme PC operētājsistēmas tirgū vai darba grupu serveru operētājsistēmu tirgū (t.i., Microsoft paša produkts, inovācija un salīdzinājums ar līdzīgām tehnoloģijām).

               13.

                  Microsoft2007. gada 24. jūlijā tika nosūtīta faktu vēstule, kurā dots Microsoft atlīdzības shēmas izmaiņu, kas ieviestas pēc iebildumu pieņemšanas, vērtējums, un kurā uzņēmums ir aicināts iesniegt komentārus, ko tas izdarīja 2007. gada 31. augustā.

               14.

                  Microsoft2007. gada 22. oktobrī ieviesa jaunu atlīdzības shēmu attiecībā uz WSPP nolīgumiem. Jaunā shēma paredz nolīgumu par licencēm bez iespējas izmantot patentus, saskaņā ar kuru piekļuve savietojamības informācijai un tās izmantošana ir atļauta par vienreizēju samaksu 10 000 EUR apmērā. Licences nolīgums par patentu izmantošanu attiecībā uz to savietojamības informācijas daļu, ko Microsoft uzskata par patentētu informāciju, dod iespēju saņemt licenci, kas ir spēkā visā pasaulē par patenta cenu, ko veido 0,4 % no tīrajiem ieņēmumiem par licenci vai par diferencētu cenu atkarībā no teritorijas: EEZ 0,25 % un 3,87 % citur pasaulē. Pieņemot lēmumu 2008. gada 27. februārī, Komisija uzskatīja, ka 2007. gada 22. oktobrī atlīdzības shēma vairs nerada iebildumus attiecībā uz atlīdzības likmju saprātīgiem un vienlīdzīgiem nosacījumiem.

         1.4.   Uzņēmums un attiecīgais produkts

               15.

                  Microsoft ir uzņēmums, kas ražo programmatūru; tas atrodas ASV, Vašingtonas štatā, Redmondā. Microsoft apgrozījums finanšu gadā no 2006. gada jūlijam līdz 2005. jūnijam bija 51 120 miljoni dolāru. Microsoft nodarbina 78 500 darbinieku visā pasaulē. Microsoft darbojas visās EEZ valstīs.

               16.

               Šī procedūra attiecas uz produktu “Windows darba grupas servera operētājsistēma”, kā tas definēts minētā lēmuma 1. panta 9. punktā.

         1.5.   Saistību nepildīšanas raksturs

               17.

               Kā norādīts lēmuma 1003. apsvērumā, minētā lēmuma mērķis ir “nodrošināt to, lai Microsoft konkurenti varētu izstrādāt produktus, kas būtu savienojami ar Windows domēnu arhitektūru, kas pamatos ir dominējoša Windows klientu PC operētājsistēmā un tādejādi sīvi konkurē ar Microsoft darba grupas servera operētājsistēmu”.

               18.

               Kā norādīts 1008. apsvērumā “prasība par to, ka noteikumiem, ko izvirza Microsoft, ir jābūt pamatotiem un nediskriminējošiem, ir īpaši piemērojama attiecībā uz […] (ii) samaksu, ko Microsoft varētu prasīt par piegādi; šādai samaksai nevajadzētu atspoguļot “stratēģisko vērtību”, ko rada Microsoft tirgus spēja PC operētājsistēmas tirgū vai darba grupu serveru operētājsistēmu tirgū.”

               19.

               Komisijas 2008. gada februāra lēmums novērtē, kā Microsoft ir ievērojis minētā lēmuma 5. panta a) punktu, balstoties uz pārskatītajiem WSPP nolīgumiem, ko Microsoft2007. gada 21. maijā, un WSPP atlīdzības shēmu, ko uzņēmums piemēro. Tā kā atlīdzības shēma paredz zemākas atlīdzības likmes nekā iepriekšējās WSPP nolīgumu versijās, novērtējums vēl jo vairāk attiecas uz iepriekšējo versiju atlīdzības shēmām. Saskaņā ar shēmu jāmaksā 0,5 % likme no saņēmēja tīrajiem ieņēmumiem par visiem WSPP protokoliem saskaņā ar nolīgumu par licencēm bez iespējas izmantot patentus, un 0,7 % no saņēmēja tīrajiem ieņēmumiem par visām patentu licencēm, kas attiecas uz WSPP protokoliem saskaņā ar WSPP nolīgumu par licencēm.

               20.

               Komisijas 2008. gada februāra lēmums pievēršas Microsoft pienākumam saskaņā ar 2004. gada 5. panta a) punktu dot piekļuvi nepatentētai savietojamības informācijai ar saprātīgiem un vienlīdzīgiem noteikumiem.

               21.

               Komisija 2008. gada februāra lēmumā norāda, ka WSPP cenu noteikšanas principi atbilstīgi atspoguļo 2004. gada lēmuma būtību, kā noteikts 1003. un 1008 (ii).apsvērumā. 2008. gada 27. februāra lēmumā secināts, ka pārliecinošu pierādījumu trūkuma dēļ par gandrīz visu Microsoft nepatentēto protokolu, kas norādīti līdz ar tehnisko dokumentāciju par savietojamību, tehnoloģiju inovatīvo dabu, kā arī ņemot vērā salīdzināmu tehnoloģiju tirgus cenu (salīdzinājumam WSPP cenu noteikšanas principu kopsavilkumu 11. punktā), Microsoft atlīdzības shēmas līdz 2007. gada 22. oktobrim jāuzskata par nepamatotām saskaņā ar lēmuma 5. panta a) punktu. Šo novērtējumu apstiprina pārraudzības pilnvarnieka, kā arī pieaicināto tehnisko ekspertu ziņojumi (TAEUS).

         2.   KAVĒJUMA NAUDAS GALĪGĀ SUMMA

   2.1.   Attiecīgais saistību nepildīšanas laikposms

               22.

               Šis 2008. gada februāra lēmums attiecas uz laikposmu no 2006. gada 21. jūnija līdz 2007. gada 21.oktobrim (“attiecīgais periods”).

         2.2.   Galīgā kavējuma naudas summa par attiecīgo laikposmu

               23.

               Šis 2008. gada 27. februāra lēmums nosaka galīgo kavējuma naudas summu, kas uzlikta Microsoft 899 miljonu euro apmērā par attiecīgo periodu.

               24.

               Saskaņā ar Regulas (EK) Nr. 1/2003 24. panta 2. punktu gadījumos, kad attiecīgais uzņēmums ir izpildījis saistības, kuru izpilde bija jāpanāk ar kavējuma naudas uzlikšanu, Komisija var galīgo kavējuma naudas summu noteikt zemāku par to, kāda tā veidotos atbilstīgi sākotnējam lēmumam.

               25.

               Aprēķinot galīgo summu, cita starpā tika ņemti vērā šādi apsvērumi:

                           —

                           nepārtraukta saistību nepildīšana attiecībā uz pamatotu un nediskriminējošu atlīdzību laikposmā, kas ilgāks par 15 mēnešiem,

                           —

                           turpmāks risks, ka tiks likvidēta efektīva konkurence darba grupu serveru operētājsistēmu tirgū, kā minēts 2004. gada lēmumā,

                           —

                              Microsoft spēja gūt labumu no saistību nepildīšanas.

                           —

                           vajadzība noteikt proporcionālu un pietiekamu kavējuma naudas apjomu, kas novērstu saistību nepildīšanu,

                           —

                           daudz zemāku likmju piemērošana no 2007. gada 21.maija,

                           —

                           2008. gada februāra lēmums attiecas tikai uz nepatentētu savietojamības informāciju.

         2.3.   Secinājums

               26.

               Laikposmam no 2006. gada 21. jūnija līdz 2007. gada 21. oktobrim kavējuma naudas galīgā summa, kas uzlikta Microsoft Corporation ar 2005. gada 10. novembra lēmumu C(2005) 4420 galīgā redakcija par saistību nepildīšanu attiecībā uz savietojamības informācijas atklāšanu ieinteresētiem uzņēmumiem, un uz pamatotiem un vienlīdzīgiem noteikumiem saskaņā ar Komisijas lēmuma 5. panta a) punktu 2008. gada februāra lēmumā ir noteikta 899 miljonu EUR apmērā.

      (1)  OV L 1, 4.1.2003., 1. lpp.

      (2)  OV L 32, 6.2.2007., 23. lpp.

      (3)  Jēdziens “savietojamības informācija” ir definēts minētā lēmuma 1. panta 1. punktā. Tā skaidrojums ir šāds: “pilnīga un precīza visu Windows darba grupu serveru operētājsistēmu izmantoto protokolu specifikācija, kā arī to, ko izmanto Windows darba grupu serveri, lai sniegtu datņu un drukas pakalpojumus un grupas un lietotāju administrēšanas pakalpojumus, tostarp arī Windows domēnu kontroles pakalpojumus, aktīvās direktorijas pakalpojumus (Active Directory services) un grupas politikas pakalpojumus (Group Policy services) Windows darba grupu tīkliem”.

      (4)  2004. gada lēmuma 1. panta 2. punkts “protokolu” definē kā noteikumu kopumu savstarpējai mijiedarbībai starp dažādiem Windows darba grupu serveru operētājsistēmas komponentiem un Windows PC klienta operētājsistēmas komponentiem, kas atrodas uz dažādiem datoriem Windows darba grupas tīklā.